CELEX: 62019CN0487
Language: fi
Date: 2019-06-26 00:00:00
Title: Asia C-487/19: Ennakkoratkaisupyyntö, jonka Sąd Najwyższy (Puola) on esittänyt 26.6.2019 – W.Ż.

7.10.2019   
            
            
               FI
            
            
               Euroopan unionin virallinen lehti
            
            
               C 337/4
            
         
      Ennakkoratkaisupyyntö, jonka Sąd Najwyższy (Puola) on esittänyt 26.6.2019 – W.Ż.
      (Asia C-487/19)
      (2019/C 337/04)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Najwyższy
      
         Pääasian asianosaiset
      
      
         Valittaja: W.Ż.
      
         Muu osapuoli: Prokurator Prokuratury Krajowej Bożena Górecka
      
         Ennakkoratkaisukysymys
      
      Onko [SEU] 2 artiklaa, [SEU] 6 artiklan 1 ja 3 kohtaa sekä [SEU] 19 artiklan 1 kohdan toista alakohtaa, luettuna yhdessä Euroopan unionin perusoikeuskirjan 47 artiklan ja [SEUT] 267 artiklan kanssa, tulkittava siten, että sellainen tuomioistuin ei ole riippumaton ja puolueeton, etukäteen laillisesti perustettu tuomioistuin unionin oikeudessa tarkoitetulla tavalla, jonka yhden tuomarin kokoonpanoon kuuluu henkilö, joka on nimitetty tuomarin virkaan rikkomalla vakavasti tuomareiden nimittämistä koskevia jäsenvaltion oikeuden sääntöjä, erityisesti koska tämä henkilö on nimitetty tuomarin virkaan siitä huolimatta, että kansallisen elimen (Krajowa Rada Sądownictwa) päätös, joka koskee ehdotusta hänen tuomarin virkaan nimittämisestään, oli aikaisemmin riitautettu toimivaltaisessa kansallisessa tuomioistuimessa (Naczelny Sąd Administracyjny) ja että tämän päätöksen täytäntöönpanoa oli lykätty kansallisen oikeuden mukaisesti ja vaikka menettely toimivaltaisessa kansallisessa tuomioistuimessa (Naczelny Sąd Administracyjny) ei ollut päättynyt ennen nimityskirjan tiedoksi antamista?